Anexa la HCL________/_____________

 Modificarea şi completarea prevederilor Regulamentului de funcţionare a sistemului de parcare a autovehiculelor în Municipiul Timişoara aprobat prin H.C.L. Timişoara nr. 241/11.11.2003 completat prin H.C.L. Timişoara nr. 215/30.05.2006

1. Se modifică art. 2 care va avea următorul conţinut:

“Sistemul de taxare se aplică în Municipiul Timişoara, prin operatorul S.C. Administrarea Domeniului Public S.A. Timişoara, în zone delimitate prin indicatoare de circulaţie “ZONĂ DE STAŢIONARE LIMITATĂ” cu text adiţional; indicatorul este  prezentat în Anexa nr. 1”.

2. Se modifică art. 3 care va avea următorul conţinut:

”(1) În interiorul zonelor de aplicare a sistemului de taxare, staţionarea si parcarea este permisă numai în locurile de staţionare şi parcare semnalizate cu unul din indicatoarele de circulaţie de tipul celui prezentat în Anexa nr. 2, după următorul program:

- luni – vineri între orele 08,00 – 19,00;

- sâmbăta între orele 08,00 – 13,00 in parcarile din jurul pietelor agroalimentare, targurilor si oboarelor.

(2) Excepţie fac parcările al căror acces este controlat prin bariere, parcările subterane şi supraterane al căror regim de funcţionare, respectiv ale căror programe de funcţionare vor fi stabilite de operatorul sistemului. În imediata vecinătate a acestora, operatorul cu avizul Comisiei de Circulaţie din cadrul Primăriei Municipiului Timişoara, poate limita în timp staţionarea şi parcarea, prin montarea unor indicatoare de circulaţie de tipul “stationare pe o perioada de timp limitata”.  

3. Se modifică art. 4, alin. (1) care va avea următorul conţinut:

“ (1) Staţionarea şi parcarea autovehiculelor în locurile specificate la art.2 şi art.3, alin.(1) este permisă numai cu tichete sau abonamente cumpărate anticipat şi expuse la loc vizibil în interiorul autovehiculului, conform instrucţiunilor de folosire a tichetelor şi abonamentelor, tipărite pe acestea, precum şi prin celelalte modalităţi de plata alternative, conform cap. 3 din prezentul Regulament. În parcările adiacente Pieţelor agroalimentare, staţionarea nu poate depăşi 2 ore, sub sanctiunea prevazuta la art. 5 (2)”.

4. Se modifică art. 4, alin. (3) care va avea următorul conţinut:

“ (3) În cadrul parcărilor special amenajate prevăzute cu bariere de control, accesul se va face pe bază de cartele magnetice eliberate la sediul operatorului, respectiv pe baza de tichete de intrare eliberate de automatele aflate la intrarea în parcare. În aceasta categorie de parcări, abonamentele îşi încetează valabilitatea.

În cadrul acestor parcări se vor amenaja locuri pentru persoanele cu handicap, semnalizate corespunzător, conform Legii 448/2006”. 
5. Se modifică art. 4, alin. (4) care va avea următorul conţinut:

“Parcările în care se aplică acest sistem se aprobă de către Consiliul de Administraţie al operatorului, cu avizul Comisiei de Circulaţie din cadrul Primăriei Municipiului Timişoara. ”

6. Se modifică art. 4, alin. (5) care va avea următorul conţinut:

“Prevederile de mai sus se aplică tuturor autovehiculelor, mai puţin în cadrul parcărilor cu acces controlat, cu următoarele excepţii:

a) vehiculele corpului diplomatic;

b) vehiculele de intervenţie (salvare, pompieri, poliţie, jandarmerie, Ministerul Justitiei, M.Ap.N., Ministerul Public, Politie Locala) aflate în misiune;

c) motorete, motociclete;

d) vehicule cu propulsie electrică;

e) vehiculele ale căror permise de staţionare se aproba anual prin hotărâri ale Comisiei de Circulaţie din cadrul Primăriei Municipiului Timişoara”.

7. Se modifica si se completeaza art. 5, care va avea urmatorul continut: 

“ (1) Staţionarea vehiculelor in interiorul zonei de aplicare a sistemului de taxare in alte locuri decât cele prevazute cu indicatoare de tipul celui din Anexa nr. 2, se sancţionaza conform HCL Timişoara nr. 371/2007, respectiv conform HCL Timişoara nr. 149/2001.

(2) Se sancţionează de asemenea, conform hotărârilor menţionate la alin. (1) si situatiile in care utilizatorii depăşesc perioada de staţionare limitata”.
8. Se completează art. 8 cu aliniatul (3) şi (4)care va avea următorul conţinut:

“(3)  În perimetrul sistemului de parcare, operatorul cu avizul Comisiei de Circulaţie din cadrul Primăriei Municipiului Timişoara, poate stabili ca pe anumite străzi perioada de staţionare să nu poată depăşi 2 ore taxabile. De asemenea - în acelaşi perimetru – pe anumite locuri marcate corespunzator se poate stabili ca primele 30 minute ale staţionarii să fie gratuite, cu condiţia afişării la loc vizibil în interiorul autovehiculului a unui imprimat având forma unui ceas, validat corespunzător, ce se va achiziţiona de la punctele de desfacere a tichetelor. În acest perimetru abonamentele îşi încetează valabilitatea. În situaţia staţionării gratuite pe durata de 30 de minute, utilizatorii vor fi nevoiţi să achiziţioneze imprimatul mai sus-menţionat, ce va fi setat pe ora si minutul pornirii începutului staţionarii.

(4) Prin grija operatorului, străzile pe care s-a stabilit staţionarea pe perioadă limitată, vor fi semnalizate corespunzător.

(5) Tariful orar aplicat pe străzile cu staţionare pe perioadă limitată, este un tarif special aprobat in conditiile prezentului Regulament.

(6) În perimetrul sistemului de parcare este interzisă parcarea autovehiculelor cu masa totală maximă autorizată peste 3,5 tone. De asemenea SC Administrarea Domeniului Public SA nu va elibera tichete sau abonamente acestor autovehicule.”

9. Se modifică art. 9 care va avea următorul conţinut:

“Tichetele vor fi puse în vânzare prin grija operatorului, astfel: prin puncte de difuzare a presei, magazine, puncte de vânzare a biletelor de transport în comun, librarii, benzinarii, etc.

De asemenea, tichetele vor putea fi puse în vânzare şi prin intermediul unor vânzători ambulanţi. Aceştia nu au atribuţii de constatare si sancţionare a abaterilor prevăzute în regulament“.
10. Se modifică art. 10 care va avea următorul conţinut:

“Tichetele vor fi puse în vânzare în doua variante şi ele asigură drept de staţionare după cum urmează:

a) Tichet “ÎNTREG” (fond albastru) în:



- zona tarifară I.

1 oră


- zona tarifară II.

2 ore


- zona tarifară III.

4 ore   

b) Tichet “UNIVERSAL” (fond verde): valabil pe toata durata de funcţionare a sistemului   într-o zi. Valoarea acestui tichet nu poate fi mai mică decât 65% din valoarea totalului orelor taxabile pe zi lucrătoare, din zona tarifara ”.
11. Se completeaza capitolul 3 din Regulament cu înca un subcapitol care va avea urmatorul continut:

“3.3. Taxarea stationarii prin aparate de taxat de tip parcometere cu: monede, card,  etc.”.

12. Se modifică art. 14 care va avea următorul conţinut:

“ Abonamentele eliberate asigura dreptul de staţionare pe perioada înscrisă pe acestea - care este de minim 21 zile lucrătoare şi maxim pana în data de 31 decembrie a anului în curs - şi pe durata orarului de funcţionare a sistemului prevăzută la art. 3 (1), mai puţin în parcările cu accesul controlat, în parcările adiacente Pieţelor agroalimentare si pe străzile cu staţionare pe perioadă limitată. Preţul abonamentelor se stabileşte utilizand ca referinţă tariful orar de bază aplicat în sistemul de parcare, care este diferit de tariful special aplicat în zonele exceptate (parcările adiacente Pieţelor agroalimentare si străzile cu staţionare pe perioadă limitată)”.

13. Se modifică art. 15. care va avea următorul conţinut:

“Vor fi emise următoarele tipuri de abonamente:

a) Abonament “GENERAL” 

Se eliberează pe perioada înscrisă pe acesta, persoanelor juridice sau persoanelor fizice şi conferă drept de staţionare pe timp nelimitat în orice zonă tarifară, cu excepţia parcărilor special amenajate controlate prin bariere de acces, a parcărilor adiacente Pieţelor agroalimentare si pe străzile cu staţionare pe perioadă limitată. Abonamentul se inscripţionează cu numărul de înmatriculare al vehiculului, cu perioada de valabilitate şi este netransmisibil. Pretul abonamentului general anual nu poate fi mai mic decât 30% din valoarea orelor taxabile pe zi lucrătoare pentru un loc de parcare din zona tarifară I, calculate pe un an de zile lucrătoare.

b) Abonament pentru zona tarifara I, II, III (zone identificate conform Anexei 3 la prezentul)
Se eliberează persoanelor juridice sau fizice şi conferă drept de staţionare pe timp nelimitat în orice loc de staţionare semnalizat din zona I, II sau III,  cu excepţia parcărilor special amenajate controlate prin bariere de acces, a parcărilor adiacente Pieţelor agroalimentare si pe străzile cu staţionare pe perioadă limitată. Abonamentul se inscripţionează cu numărul de înmatriculare al vehiculului, cu perioada de valabilitate şi este netransmisibil. 

Preţul acestor abonamente nu poate fi mai mic decât: 70( din preţul abonamentului general pentru zona tarifara I, 30( din preţul abonamentului general pentru zona tarifara II, respectiv 20( din preţul abonamentului general pentru zona tarifara III.

c) Abonament “LA PURTĂTOR”

Se eliberează pe perioada înscrisă pe acesta, persoanelor juridice sau fizice şi conferă drept de staţionare pe timp nelimitat în orice zonă tarifară, cu excepţia parcărilor special amenajate controlate prin bariere de acces, a parcărilor adiacente Pieţelor agroalimentare si pe străzile cu staţionare pe perioadă limitată. Abonamentul se inscripţionează cu un cod ales de purtător, cu perioada de valabilitate şi este transmisibil. Valoarea acestui abonament nu poate să fie mai mica decât dublul valorii abonamentului general anual.

d) Abonament “LOCATAR”;

Se eliberează pe perioada înscrisă pe acesta, doar persoanelor fizice care au domiciliul în interiorul perimetrului de aplicare a sistemului de taxare pentru cel mult 2 vehicule şi asigură drept de staţionare numai în imediata vecinătate a domiciliului proprietarului (pe o rază de până la  50 m), excepţie făcând parcările adiacente Pieţelor agroalimentare. Eliberarea abonamentului se face pe bază de buletin (carte) de identitate şi certificat de înmatriculare al autovehiculului, fiind obligatoriu ca ambele să aibă trecuta adresa unde se solicită abonamentul, precum şi o adeverinţă eliberata de Primăria Municipiului Timişoara, din care să rezulte că solicitantul nu deţine în proprietate, concesiune sau închiriere, garaj. Abonamentul se inscripţionează cu numărul de înmatriculare al vehiculului, cu domiciliul proprietarului şi este netransmisibil. De acest abonament pot beneficia şi persoanele fizice care fac dovada că locuiesc, în baza unui contract de închiriere înregistrat la Administraţia Financiară, în interiorul perimetrului de aplicare a sistemului de taxare. Preţul acestui abonament reprezintă 5( din valoarea abonamentului general anual. Beneficiarii acestui tip de abonament, care au domiciliul pe o raza de maxim 50 m din imediata apropiere a parcărilor al căror acces este controlat prin bariere, beneficiază de tarife orare speciale, în aceste parcări.

e) Abonament “PERSOANA CU HANDICAP LOCOMOTOR”

Se eliberează pentru un an persoanelor care fac dovada unui handicap, ca poseda carnet de conducere şi deţin în proprietate un autovehicul. Abonamentul este gratuit şi conferă drept de staţionare pe timp nelimitat în orice zona tarifara, inclusiv în parcările cu acces controlat, în parcările adiacente Pieţelor agroalimentare si pe străzile cu staţionare pe perioadă limitată. Abonamentul se inscripţionează cu un cod de gratuitate stabilit de operator şi nu este transmisibil. 

f) Abonament ,,beneficiarii OG nr. 105/1999”

Se eliberează pentru un an persoanelor care fac dovada că deţin în proprietate un autovehicul si se află în una din următoarele situaţii:

    - a fost deportata în ghetouri şi lagăre de concentrare din străinătate;

    - a fost privată de libertate în locuri de detenţie sau în lagăre de concentrare;

    - a fost refugiata, expulzata sau strămutată în alta localitate;

    - a făcut parte din detaşamentele de munca forţată;

    - a fost supravieţuitoare a trenului morţii;

    - este soţul sau soţia persoanei asasinate ori executate din motive etnice sau în urma masacrelor îndreptate împotriva populaţiei minoritare, dacă ulterior nu s-a recăsătorit;

· a fost evacuată din locuinţa pe care o deţinea.


Abonamentul este gratuit şi conferă drept de staţionare  pe timp nelimitat în orice zonă tarifară, cu excepţia parcărilor special amenajate controlate prin bariere de acces, a parcărilor adiacente Pieţelor agroalimentare si pe străzile cu staţionare pe perioadă limitată. Abonamentul se inscripţionează cu un cod de gratuitate stabilit de operator şi nu este transmisibil.

   
Forma grafică a abonamentelor şi tichetelor este stabilită de operator şi aprobată de Consiliul de Administraţie al acestuia. 

  
Eliberarea tuturor tipurilor de abonamente se face condiţionat de prezentarea inspecţiei tehnice periodice la zi a autovehiculului si numai după achitarea la zi a tuturor obligaţiilor către operator.”




14. Se modifică art. 16 care va avea urmatorul continut:

“ Tariful orar de baza si tariful special pentru toate formele de taxare, inclusiv abonamente, se stabilesc de catre operator cu avizul Comisiilor 1 si 3 din cadrul Consiliului Local al Municipiului Timisoara. Tariful lunar pe unitatea de timp pentru toate tipurile de abonamente va fi mai mare cu 15% decat tariful abonamentelor anuale, iar tariful trimestrial pe unitatea de timp pentru toate tipurile de abonamente va fi mai mare cu 10% decat tariful abonamentelor anuale. 

15. Se completează prezentul Regulament cu art. 16.11 care va avea următorul conţinut:

“Plata staţionarii prin aparate de taxat de tip parcometre amplasate în apropierea locurilor de staţionare se va face cu moneda sau card. Automatele de parcare vor elibera un tichet de parcare în funcţie de suma plătită care va conţine următoarele informaţii: data şi ora începerii staţionarii, data şi ora sfârşitului staţionării şi preţul achitat. Locul amplasării acestor aparate de taxat va fi hotărât de operator cu avizul Comisiei de Circulaţie din cadrul Primăriei Municipiului Timişoara şi va fi adus la cunoştinţa opiniei publice prin intermediul mijloacelor de comunicare mass-media şi prin internet. Cardurile de mai sus se vor putea achiziţiona, respectiv reîncărca la sediul operatorului. Utilizatorii acestei modalităţi de plată vor fi obligaţi sa afişeze la loc vizibil, în interiorul autovehiculului, tichetul de parcare”. 

16. Se completează art. 18, cu lit.e, f şi g, care vor avea următorul conţinut:

“e) lipsa autocolantului care indica faptul că se foloseşte modalitatea de plata a staţionarii, prin telefonia mobila sau celelalte forme alternative de taxare a staţionării prevăzute la cap. 3 din prezentul Regulament”.

f) staţionarea necorespunzătoare, respectiv într-un mod prin care se ocupa 2 locuri de parcare, acolo unde locurile de parcare sunt marcate;

g) lipsa cardului-legitimaţie de parcare pentru persoanele cu handicap, emis în condiţiile Legii nr. 448/2006 privind protecţia şi promovarea drepturilor persoanelor cu handicap, republicata, cu modificările şi completările ulterioare”.

17. Se completează art. 19 cu litera c, care va avea următorul conţinut:

“10 ori valoarea unui tichet “întreg” în cazul achitării în primele 48 de ore de la data abaterii”. 

18. Se modifică art. 27, alin. (2) care va avea următorul conţinut:

“Fac excepţie de la prevederile art. 26 şi art. 27 alin. (1), cu avizul Comisiei de Circulaţie din cadrul Primăriei Municipiului Timişoara si cu instiintarea operatorului, autovehiculele aparţinând urmatoarelor instituţii de interes public:

a) Primaria Municipiului Timisoara;

 b)  Prefectura Judeţului Timiş;

 c) Consiliul Judeţean Timiş;

 d) Inspectoratul Judeţean al Poliţiei Timiş;

 e) Poliţia Locală Timişoara; 

 f) Comenduirea Garnizoanei Timişoara;

 g) Instituţiile Ministerului Justiţiei si Ministerului Public;

 h) Direcţia Generală a Finanţelor Publice şi Curtea de Conturi;

 i) Garda Financiară;

 j) Spitalele cu secţii de urgenţă”.

19. Se modifică art. 30, care va avea următorul conţinut:

“(1) În situaţia în care posesorul unui autovehicul este identificat la a treia nerespectare a prevederilor art.18 şi nu are pentru aceste abateri achitată contravaloarea penalizărilor, se trece la imobilizarea autovehiculului prin blocarea roţilor, urmată de ridicarea, transportul şi depozitarea autovehiculului într-un loc special amenajat. Procedura şi metodologia de aplicare a acestei prevederi se fac conform Dispoziţiei nr. 313/2002, emisă în conformitate cu H.G. nr.147/26.03.1992.

(2) Operatorul poate ridica, transporta şi depozita într-un loc special amenajat, autovehiculele care au fost anterior imobilizate prin blocarea roţilor şi ai căror proprietari sau deţinători legali au procedat la furtul sau distrugerea acestor dispozitive, imediat după constatarea acestor fapte. 

În această situaţie, nu mai este necesară imobilizarea prealabila a autovehiculului prin blocarea roţilor, iar operaţiunea de ridicare, transport şi depozitare se face în prezenta organelor Politiei Locale. 

(3) Tarifele de deblocare, ridicare, transport şi depozitare vor fi stabilite în conformitate cu prevederile Hotărârii Consiliului Local nr. 149/12.06.2001, corelate cu contractul de concesiune al acestor activităţi. Deblocarea sau eliberarea autovehiculelor se va face numai după achitarea taxelor de penalizare, percepute conform art.18 din prezentul Regulament, respectiv a taxelor de deblocare, ridicare, transport şi depozitare. Toate aceste tarife se constituie în venituri ale operatorului.

(4) La toate tarifele mai sus menţionate se va aplica şi TVA aferentă”.

20. Se completează capitolul 5 cu art. 35 care va avea următorul conţinut:

“Prezentul regulament se completează cu prevederile Legii 448/2006 privind protecţia şi promovarea drepturilor persoanelor cu handicap, republicată, cu modificările si completările ulterioare.”

	DIRECTOR,
	
	ŞEF SERVICIU,

	ING. CULIŢĂ   CHIŞ
	
	ING. ADRIAN COLOJOARĂ


PAGE  
5

